સાચું જ કહ્યું છે કે પ્રેમને ઉંમર, ભાષા, જાતિ, ધર્મ કે દેશના કોઈ સીમાડા નથી નડતા. અમદાવાદના પલ્લવી ગૌતમે આ વાત સાચી પુરવાર કરી છે. 37 વર્ષના ચાઈનીઝ (મેન્ડેરિન) ભાષાના ટ્રાન્સલેટર પલ્લવી ગૌતમને ચાઈનાના 25 વર્ષના યુવાન મા હાઈ ગુઓ સાથે પ્રેમ થઈ ગયો અને તેમણે તેની સાથે લગ્ન પણ કર્યા. ડિસેમ્બરમાં લગ્નના બંધનમાં બંધાઈ જનાર આ યુગલ હવે ચીનના સિચુઆન પ્રાંતમાં સ્થાયી થવાનું વિચારી રહ્યું છે.